"Гавиалис гангетикус."
Нещо на хоризонта?
Джейн посочи мен за капитан!
Не те посочих, попитах видя ли нещо.
За какво се оглеждахме?
За гавиал. - Не го знам това животно.
Не е особено познат. Не общува с другите животни.
Но е вид влечуго, родствено с динозавъра.
Прилича ли на тиранозавър рекс? - Не.
На трицератопс? - Не, по-скоро на...
Пахицефалозавър?
Не, гавиалите изглеждат така!
Крокодил със странен нос? - Не е странен, специфичен е.
Видът съществува от милиони години.
Но в целия свят днес са останали малко над 600 екземпляра.
Само 600?
Горките странноносковци!
Трябва да им помогнем. - Но първо трябва да ги проучим.
Значи...
Да ги следваме. - Бързо!
За какво им е това на носа? - Не знам. Засега. Но ще разберем.
Пълен напред след носа!
Караш много бързо! Казах да намалиш!
Заяде.
Имаме проблем.
Да. Обектът на мисията ни е там.
Капитанството вече не ме влече.
Обръщай, обръщай!
Не само гавиалът е застрашен от измиране.
Мамо!
Трябваше да ви привлека вниманието.
Три пъти ви виках.
Знаеш, че шимпанзето не може да плува.
Не знаех.
Но не аз го набутах в басейна.
Той ни помагаше за мисията.
Помагал ни е?
"Мисията" ти днес е да работиш с мен. Разбрахме се да плуваш, когато свършим.
Баща ти и Саша ще те вземат след няколко часа.
Но ние се опитваме да... - Спасите важно животно, нали? Знам.
Но имаме задължения към кооперацията.
Хайде, излизай.
Защо имаме такива задължения?
Стопанисваме кооперацията заедно. Помагаме си взаимно, всеки върши нещо.
Поддържаме сградата и общия басейн.
Мислех, че си падаш по общото благо.
Ако боядисаме по-бързо, по-скоро ще се посветиш на спасяване на...
Гавиалис гангетикус.
Това вече си го измисли. Няма такова животно.
Има! - И е родствено с динозавъра.
Динозаврите са върхът!
Кой ти е любимият?
Спинозавърът.
Отлично.
Ти ли си Мария?
Аз ли съм?
Да, аз съм въпросната.
Тоест така се казвам. Мария.
Аз съм Андре. Кумари ми каза да те потърся.
Сега се нанесох и имам часове доброволен труд.
Целият съм твой.
Мой...
Много ме бива с боите.
Обожавам изкуството.
Мамо, шезлонгите.
Вярно. Ще е чудесно, ако ни помогнеш за тях.
Ще те изчеткам. Ще ти донеса четка.
От склада. Няма да се бавя.
Приятна съвместна работа, Джейн!
А твоят любим динозавър?
Девет са. Как да ти ги изредя - от голям към малък или обратно?
Все тая. Без друго са изчезнали.
Ще изчезне и гавиалът, ако не му помогнем. Идвай!
Какво е гавиал?
Причудливо влечуго с нещо като топче на върха на носа.
Нещо такова.
Ще проучим за какво е топчето и ще помогнем на вида да оцелее.
Това е важна мисия. Да помогна с нещо?
Вече помагаш. Боядисвай с мама, ние ще действаме по мисията си.
Ясно. Успех!
Той е готин.
Джейн?
Номерът не минава, излизай!
Излизай от басейна. Веднага.
Какво гръмовно плясване!
Да, точно така.
Благодаря.
Имахте ли късмет с гявола?
Гавиала. Не.
Явно боядисването на шезлонги е по-неотложно от спасяването на видовете.
Ти си доста запалена, а?
Бедна ти е фантазията.
Да.
Отивам да се подсуша. И после ще помагаме за боята.
Не бързай.
Изложихме се.
Да. Как ти минава през ума, че шезлонгите са по-важни от животните?
Живеем тук и два часа в месеца помагаме за поддържката. Не е много.
Хората все измислят нещо по-належащо от спасяването на видове.
Но ако не действаме, те ще изчезнат завинаги.
Остави ме за минутка. Ако обичаш.
Всяко същество е важно.
Всяко същество има своята роля.
Всяко същество променя света всеки ден.
Я го кажи на майка ми!
"Погледни надолу."
Гавиалът!
Бързо!
Къде изчезна?
Не е отишла далече. - Как реши, че е женска?
Да, не знаем. Животното е някъде наблизо.
Да се разделим и да търсим.
Имаш ли радиостанция да държим връзка? - Потвърждавам. Край.
Който намери гавиала, той ще е капитан. Става ли?
Какво?
Такава ли ще е играта? Сега ще видиш!
Откъде се чува това?
Няма да ти се вържа.
Ако бях гавиал, къде щях да отида?
Но преди всичко - нямаше да съм прав, а по корем.
Задава се капитан Дейвид.
Чува се по-силно.
Кое?
Гавиалът ли? Този път правилно ли го казах?
Да. С Дейвид го изгубихме.
Какъв звук издава?
Нещо като пукане.
Нещо такова ли?
Не, по-скоро като...
Да, приличат на динозаври. Хората смятали, че те издават нещо като лъвски рев.
Но по-вероятно са издавали звуци като на крокодила - съскане, цвърчене.
Много ти благодаря за помощта!
Почини си малко, огледай се откъде идва онзи звук.
Добре. Дръж, мамо.
Чао, Андре. Благодаря.
Изобщо не е помагала, нали?
Ако видите едно шимпанзе, не му казвайте, че съм минал оттук.
Намерих гавиала. Браво, капитан Дейвид!
Не, аз го намерих! Отивах право към него.
Аз съм капитанът!
Гавиалът ли издава този звук?
И аз бях такъв като малък.
Така ли?
Видех ли животно, се спусках да го спасявам.
Носил съм вкъщи десетки птички, катеричета.
Побърквах нашите.
Да, подслонявали сме много ранени птици.
Липсва ми онова усещане.
Кое?
Детското. Вярата, че можеш да промениш света.
Тя наистина е убедена, че може.
Ето за какво му било топчето - да издава този пукащ звук.
Но защо?
Тук кап. Дейвид! - Браво. Подплаши го.
Кого съм подплашил?
Гавиала!
Невъзможно. Намерих...
Ние намерихме гавиала. Издава едни странни...
Пукащи звуци. Такива...
Два гавиала, които издават пукащи звуци? Знаеш ли какво значи това?
Двама капитани - Сивобрадко и аз?
Не.
Добре, може би.
Значи, че правят същото като нас с радиостанциите.
Играят си?
Разговарят си!
И това е готино. - Остава да го докажем.
Подкарай гавиала към басейна.
Как да го...
Сивобрадко вече действа.
Подплашва го към теб.
Давай, Сивобрадко!
Браво, Сивобрадко. Гавиалите странят от други животни.
Само да не се удавиш!
Сивобрадко, скочи на това!
Вземи.
Не бях аз, Сивобрадко беше!
Ще ти донеса още кърпи.
Ами Сивобрадко?
Ще го почистя.
Тениската ми беше нова.
Как върви мисията?
Напредваме.
Намерихме два гавиала. Издават пукащи звуци с носовете си.
Ето така.
Защо го правят? - Това се мъчим да разберем.
Побързайте. Застрашен вид са.
Искаш ли да ти помогна малко?
Мисля, че няма нужда.
Върви да спасиш гавиалите, аз ще уредя часовете ни за кооперацията.
Всяко същество има своята роля.
Да се заемаме - всяка със своята.
Извинявай за боята.
Няма нищо. Но Сивобрадко е наказан да не излиза.
Джейн, насам!
Тук!
Влизай, измислих план.
Няма да ни усетят.
Гледай! Не са ли муцунопоразителни?
Отлична работа.
Неслучайно ми викат капитан Дейвид.
Никой не ти вика така.
Сивобрадко ми вика така.
Те разговарят! - Да, но какво казват?
Пипнах ви!
Не се надявах на чак такъв ефект. - Готино.
Раздвижиха се!
Повече от един гавиал ли има? - Първият си намери приятел.
Спукаха се от разговори. - С пукане си говорят.
Сигурно казват: "Избягвай реката с големия бент."
Много конкретно.
Проверих онлайн.
Една от причините за измирането им е,
че хората строят бентове по реките, които те обитават.
Защо? - За електричество.
Трябва да спрат.
Трябва ни осветление.
Не непрекъснато.
Не, ако се съобразяваме колко ток ползваме.
И да гасим лампите? - За да не произвеждаме много ток.
Това ще спаси ли гавиалите?
Ще е крачка в правилната посока.
Така е. А ще помогне и на други животни.
Като стана дума,
отивам да видя дали съм спасил вашия приятел от боята.
Оставих го да съхне на слънце. - Много обича слънце.
Добре де, готин е.
Още един гавиал?
Но си няма онова на носа.
Нямат ли всички топче? - Може би не.
Може да е женски! Женските гавиали са по-дребни.
Като онзи. - Гмурва се!
Гавиалско предизвикателство! Колко издържаш под вода?
Осем секунди, а ти? - Сега ще разберем.
Девет секунди. Нов рекорд.
И те ли се състезават като нас?
Така изглежда. Следва двуцифрено число!
Десет секунди! Да атакуваме 11? - Първо да завършим мисията си.
Как да стане?
Ела с мен.
Какво ще кажеш? С майка ти сме чудесен тандем, а?
Има още доста за вършене.
Идваме да помагаме. И да наблюдаваме.
Майка ти е бояджия от класа. - Андре е истинският майстор.
Май не само гавиалите надават зов.
Това е! - Кое, какво?
С топчетата си мъжките гавиали издават зов и пускат мехури,
за да впечатлят женските.
Точно както Андре използва уменията си с четката...
И познанията си за динозаврите. - ...за да впечатли мама.
Успявам ли?
Харесвам динозаврите. - Не е вярно. Каза, че са страшни.
Аз ли съм капитанът?
Всички сме.
Ето я нашата двойка! - Женската е снесла яйца.
Скоро в реката ще има повече гавиали.
Гавиалите са разбрали, че общуването е важно за добрия тандем.
Да, и ние със Сивобрадко сме наясно.
Нали, капитане?
Чакай, накъде беше водопадът?
Да спасим гавиалите.
Мамо, помагай!
Сивобрадко още е мокър от приключението.
Един момент, Джейн.
На кого пишеш?
На Андре ли? Трябва да му кажа кои са ми любимите динозаври.
Не закъснявате ли за разговора с херпа...
Херпетолог - експерт по влечугите.
Чакаме д-р Ручира Сомавира да се обади за гавиала.
Това сигурно е той!
Ще поемеш ли Сивобрадко? Поздрави Андре!
Изчезвай. Приятен разговор!
Ало? Здрасти.
Не, не съм заета.
Здравей, Ру!
Здравейте, Джейн и Дейвид.
Благодаря, че прие да поговорим.
Имаме много въпроси.
Първият е твои ли са тези яки рисунки с крокодили?
Благодаря.
Заслугата не е изцяло моя. Донякъде са дело на крокодилите.
Крокодилчетата рисуват ли?
Изучавах ги и за целта поставихме безвредна боя на коремчетата им.
После притиснахме.
Изкуството ни дава нов поглед към нещата.
Страхотно. - Така е.
Те не са сладки пухкави животинки за гушкане.
Хората се боят и не виждат красивата им страна.
Кое е най-важното за крокодилите, което не знаем?
Те са най-добрите родители сред влечугите.
А при гавиалите бащата е този, който гледа малките,
носи ги на гърба си и ги пази от хищници.
Виж колко бебенца.
Сладури! Не знаех, че гавиалите са добри родители.
Студенокръвни са, но топлосърдечни.
Кога реши, че искаш да изучаваш влечуги?
Бях съвсем малък. Ето, вижте тези снимки.
На колко години си тук? - На 15.
Смятах, че влечугите са загадъчни, пленителни и недоразбрани.
Исках да ги изучавам и да разбера как да им помагаме.
С какво да се включим? - Разказвайте на всички колко са важни.
Те са върховни хищници, тоест са на върха на хранителната верига.
Гавиалите ядат риба, така държат популацията в разумни граници.
Рехан!
Откъде знаете кой съм?
Ти си от най-младите австралийци, списващи научен вестник.
Тя те има на дъската с герои.
Четох, че си бил само на 10 г., когато си открил,
че октопод и зеленушка имат приятелски отношения.
Без баща ми нямаше да успея.
Рехан беше още на 3 г., когато ме яхваше и заедно разглеждахме океана със шнорхели.
Както прави таткото гавиал.
Да, гавиалите са супер.
Имало ги е още по времето на динозаврите.
Динозаврите са велики. Кажи два любими.
Дилофозавър и спинозавър.
Космоцератопс и гиганотозавър.
Как още можем да помогнем на крокодилите?
Като набирате средства и да ги дарявате за опазването им.
В училището на Рехан предават пластмасови опаковки,
получават пари и ги даряват за спасяване на животни.
Може да организирате нещо такова. - Супер идеи!
Бъдете все така любознателни.
Помнете, че не само пухкавите сладки животинчета са важни.
Благодаря, Рехан. И на теб, Ру.
Много ви благодарим!
Чао. - Чао!
И ти ли мислиш същото?
Че искам да съм гавиалче на гърба на татко ли?
Не, да разкажем на съседите за гавиалите. - Да, и това.
После ще си представяме, че сме гавиалчета, яхнали тате.
Да вървим.
Хайде, Джейн! - Идвам!
Превод на субтитрите Анна Делчева